Nafarroako Parlamentuko Mahaiak, 2022ko martxoaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barcos Berruezo andreak aurkeztutako gaurkotasun handiko galdera, kanpalekuetan babestutako milaka sahararren egoera kontuan izanda hartu beharreko neurriei buruzkoa, Sánchez Gobernuak Mendebaldeko Sahararen gaian egindako biraketaren ondoren.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den martxoaren 24ko Legebiltzarraren Osoko Bilkuran ahoz erantzun dezan:

Joan den ostiralean Saharar Errepublika Arabiar Demokratikoak dei bat egin zuen Sánchez Gobernuak Mendebaldeko Sahararen gaian egindako biraketa zuzentze aldera. Biraketa horrek, ordu gutxiren buruan, Aljeriarekiko krisi batera eraman gaitu eta estatu mailako tentsio politikoaren gorakada batera.

Beste edozeren gainetik, kezkagarria da kanpalekuetan babestutako milaka sahararren egoera, zeinek ikusten duten lau hamarkadetako ziurgabetasuna larriagotzen zaiela. Eta bereziki kezkagarria hemen, Nafarroan, gure gizartea beti erakutsi duelako sahararrekiko elkartasuna.

Horregatik, lehendakariari galdetzen diogu zer neurri aurreikusten duen horri dagokionez ditugun eskumenen esparruan.

Iruñean, 2022ko martxoaren 21ean

Foru parlamentaria: Uxue Barkos Berruezo